ମୁମ୍ବାଇର ବର୍ଲୀ କ୍ଷେତ୍ରରେ ଥିବା ଏକ ୩୩ ମହଲା ବିଲ୍ଡିଂରେ ଭୟାଭୟ ଅଗ୍ନିକାଣ୍ଡ ଘଟିଛି । ଦମକଳ ବାହିନୀ ଘଟଣା ସ୍ଥଳରେ ପହଁଚି ନିଆଁକୁ ଆୟତ କରିବାରେ ଲାଗିଛନ୍ତି । ମୁମ୍ବାଇର ଏହି ବଲ୍ଡିଂରେ ଅଭିନେତ୍ରୀ ଦୀପିକା ପାଦୁକୋନଙ୍କର ମଧ୍ୟ ଫ୍ଲାଟ ରହିଛି ।
ମୁମ୍ବାଇ ପୁଲିସ ଟ୍ୱିଟ କରି କହିଥିଲେ ଘଟଣା ସ୍ଥଳରେ ଦମକଳ ବାହିନୀ ପହଁଚି ସାରିଛନ୍ତି ଏବଂ ନିଆଁ ଲିଭାଇବା କାର୍ଯ୍ୟ ଆରମ୍ଭ କରି ସାରିଛନ୍ତି । ଖବର ଅନୁସାରେ ବିଲ୍ଡିଂର ୩୨ ମହଲା ନିଆଁ ଲାଗିଥିବା ବେଳେ ଏହା ଦେଖିୁ ଦେଖିୁ ୩୩ ମହଲାକୁ ବ୍ୟାପି ଯାଇଥିଲା । ନିଆଁରେ ଦୁଇଟି ମହଲା ସଂପୂର୍ଣ୍ଣ କ୍ଷତିଗ୍ରସ୍ତ ହୋଇଥିବା ସୂଚନା ମିଳିଛି ।
ନିଆଁ ଲାଗିବା ସମୟରେ ଦୀପିକା ପ୍ଲାଟରେ ନଥିଲେ ସେ ବିଜ୍ଞାପନର ସୁଟିଂ ପାଇଁ ବାହାରକୁ ଯାଇଥିଲେ । ଦୀପିକା ୨୦୧୬ରେ ୧୬ କୋଟି ଦେଇ ଏହି ଫ୍ଲାଟକୁ କିଣିଥିଲେ । ଏହି ବିଲ୍ଡିଂ ମୁମ୍ବାଇର ପ୍ରସିଦ୍ଧ ସିଦ୍ଧି ବିନାୟକ ମନ୍ଦିର ନିକଟରେ ଅବସ୍ଥିତ ।
